Ritratt: Malta Olympic Committee .td_uid_2_61a62a8b11f53_rand.td-a-rec-img{text-align:left}.td_uid_2_61a62a8b11f53_rand.td-a-rec-img img{margin:0 auto 0 0} Il-Kummissarju għall-għaqdiet volontarji, Jesmond Saliba, kien il-mistieden tal-Kumitat Olimpiku Malti (KOM) sabiex jiddiskuti l-proċess ta' reġistrazzjoni tal-Organizzazzjoni Volontarji kif ukoll it-tiġdid tagħha skont il-Liġijiet ta' Malta. Waqt li wasslu l-punti mressqa mill-Federazzjonijiet membri tal-KOM, il-President tal-Kumitat, Julian Pace Bonello, u s-Segretarju Ġenerali, Kevin Azzopardi, apprezzaw l-appoġġ li Saliba wera lill-KOM u lill-federazzjonijiet membri tiegħu. Dan l-appoġġ se jingħata permezz ta' taħriġ u diskussjoni attiva dwar kif numru ta' kwistjonijiet li qed jpoġġu sfida lil Federazzjonijiet jistgħu jiġu ssimplifikati. Min-naħa tiegħu l-Kummissarju Saliba apprezza l-inizjattiva tal-Kumitat Olimpiku Malti biex tinbeda din id-diskussjoni flimkien ma' SportMalta li fil-laqgħa kienet rappreżentata minn Dr Karen Zammit Southernwood, Direttur fi ħdan id-Direttorat Affarijiet Regolatorji. .td_uid_3_61a62a8b127d4_rand.td-a-rec-img{text-align:left}.td_uid_3_61a62a8b127d4_rand.td-a-rec-img img{margin:0 auto 0 0}